1957 és 1962 között a Mantova vezetőedzője volt. Az 1961–62-es idényben a bajnokság legjobb edzőjének választották. 1962 és 1966 között az olasz válogatott szövetségi kapitánya volt. Irányításával vett részt a csapat az 1966-os angliai világbajnokságon, ahol már a csoportkörben kiesett az együttes, mert az utolsó mérkőzésen az észak-koreai válogatottól 1–0-ra kikaptak. 1967 és 1969 között a Torino, 1969 és 1972 között a Bologna vezetőedzője volt és mindkét csapattal egy-egy olasz kupa győzelmet ért el. 1972–73-ban a Cagliari, 1974–75-ben ismét a Torino, 1976-ban a Ternana, 1980–81-ben a Pistoiese szakmai munkáját irányította.